Ο **Μορφωτικός Αθλητικός Σύλλογος Ευάγγελος Μαντουλίδης** είναι ελληνικό αθλητικό σωματείο που δραστηριοποιείται στην περιοχή της Θέρμης, στο Νομό Θεσσαλονίκης, όπου και βρίσκεται η έδρα του, στο σχολικό συγκρότημα των Εκπαιδευτηρίων Ε. Μαντουλίδη. Επίσημο έτος ίδρυσής του είναι το 1992 και αγωνίζεται με χρώματα το σκούρο μπλε και το κίτρινο. Διατηρεί τμήματα καλαθοσφαίρισης όλων των ηλικιακών ομάδων, καθώς και ποδοσφαίρου, πετοσφαίρισης, αντισφαίρισης, τάε κβον ντο και κολύμβησης για αθλητές σχολικής ηλικίας.

Τμήμα καλαθοσφαίρισης ανδρών
----------------------------

### Ιστορική αναδρομή

Προπάτορας του Μ.Α.Σ. Ευάγγελος Μαντουλίδης υπήρξε ο σύλλογος **Μ.Α.Σ. Ιπποκράτης** ο οποίος ιδρύθηκε το 1970. Το 1989, ενώ ο σύλλογος συμμετείχε στο Πρωτάθλημα της Ε' Κατηγορίας Ανδρών της Ε.ΚΑ.Σ.Θ. ανέλαβε τη χορηγία της ομάδας ο εκπαιδευτικός Ευάγγελος Μαντουλίδης, ιδρυτής και ιδιοκτήτης των Εκπαιδευτηρίων Ε. Μαντουλίδη. Το 1992 αναλαμβάνει επιπλέον τη διοίκηση του συλλόγου, ο οποίος μετονομάζεται σε **Μ.Α.Σ. Μαντουλίδης - Ιπποκράτης**.

Την περίοδο 1989-90 η ομάδα κατέκτησε το Πρωτάθλημα της Ε' Κατηγορίας, για να συνεχίσει την επόμενη τριετία πετυχαίνοντας μια άνοδο τη χρονιά: το 1990-91 κατέκτησε την κορυφή της Δ' Κατηγορίας, το 1991-92 της Γ' Κατηγορίας και το 1992-93 της Β' Κατηγορίας. Το καλοκαίρι του 1995 λαμβάνει το εισιτήριο για τις εθνικές κατηγορίες, όπου αγωνίζεται και σήμερα.

Την αγωνιστική περίοδο 1997-98 ο σύλλογος κατέκτησε το Πρωτάθλημα της Γ' Εθνικής Κατηγορίας, κερδίζοντας την άνοδο στη Β' Εθνική για πρώτη φορά στην ιστορία του.

Κατά την αγωνιστική περίοδο 1999-00 ο σύλλογος ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα. Την επόμενη χρονιά, 2000-01, έχοντας συλλέξει 6 νίκες και 20 ήττες, τερμάτισε στην προτελευταία θέση της κατάταξης, γνωρίζοντας τον υποβιβασμό στη Γ' Εθνική. Την περίοδο 2001-02, ωστόσο, η ομάδα κατέκτησε εκ νέου την κορυφή του ομίλου της στη Γ' Εθνική, με 21 νίκες και 5 ήττες, λαμβάνοντας το εισιτήριο της επιστροφής στη Β' Εθνική. Το ίδιο καλοκαίρι μετονομάστηκε επίσημα σε **Μ.Α.Σ. Μαντουλίδης**.

Η λήξη της επόμενης αγωνιστικής περιόδου, 2002-03, βρήκε το σύλλογο στη 10η θέση του τελικού βαθμολογικού πίνακα της Β' Εθνικής, ενώ της 2003-04 μία θέση παρακάτω με αποτέλεσμα να πέσει στη Γ' Εθνική Κατηγορία. Το 2004-05, παρά την αλλαγή κατηγορίας η ομάδα βρέθηκε και πάλι στη 10η θέση.

Την αγωνιστική περίοδο 2005-06 παρατηρήθηκε βελτίωση καθώς ο Μαντουλίδης τερμάτισε στην 7η θέση της βαθμολογίας, ενώ το 2006-07 βελτίωσε τη συγκομιδή του κατά μία θέση, επίτευγμα που επανέλαβε το 2007-08 σκαρφαλώνοντας στην 5η θέση. Η καλή κατάσταση του συλλόγου επιβεβαιώθηκε τελικά την περίοδο 2008-09, οπότε και ο σύλλογος ξανααναδείχθηκε Πρωταθλητής Γ' Εθνικής με 19 νίκες και 7 ήττες (σε ισοβαθμία με τον Αίολο Τρικάλων).

Η παραμονή της ομάδας στη Β' Εθνική αυτή τη φορά υπήρξε σύντομη εφόσον την περίοδο 2009-10 τερμάτισε στο 13ο σκαλί της βαθμολογίας με 9 νίκες και 21 ήττες, γνωρίζοντας τον υποβιβασμό. Ξεκινώντας μια νέα πορεία στη Γ' Εθνική, την περίοδο 2010-11 ο Μαντουλίδης ολοκλήρωσε τις αγωνιστικές του υποχρεώσεις στην 5η θέση της βαθμολογίας. Την επόμενη χρονιά, 2011-12, τερμάτισε στην 7η θέση παραμένοντας μολαταύτα χωρίς προβλήματα στην κατηγορία. Την αγωνιστική περίοδο 2012-13, πάντα στα πλαίσια της Γ' Εθνικής, ο Μαντουλίδης συγκέντρωσε 15 νίκες και 9 ήττες με αποτέλεσμα να σκαρφαλώσει στην 4η θέση της τελικής βαθμολογίας. Την αγωνιστική περίοδο 2013-14, ο Μ.Α.Σ. Ευάγγελος Μαντουλίδης διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 11 νίκες και 13 ήττες, κατέλαβε την 7η θέση της τελικής βαθμολογίας παραμένοντας στο ίδιο Πρωτάθλημα και την επόμενη χρονιά. Την αγωνιστική περίοδο 2014-15 τερμάτισε στην 12η θέση της Γ' Εθνικής με 7 νίκες και 17 ήττες. Την αγωνιστική περίοδο 2015-16 τερμάτισε στην 9η θέση της Α' ΕΚΑΣΘ με 12 νίκες και 14 ήττες. Την αγωνιστική περίοδο 2016-17 τερμάτισε στην 10η θέση της Γ' Εθνικής με 10 νίκες και 16 ήττες. Την αγωνιστική περίοδο 2017-18 τερμάτισε στην 8η θέση της Γ' Εθνικής με 13 νίκες και 13 ήττες. Την αγωνιστική περίοδο 2018-19 τερμάτισε στην 7η θέση της Γ' Εθνικής με 11 νίκες και 13 ήττες.

Το 2017 μετονομάζεται σε Μ.Α.Σ Ευάγγελος Μαντουλίδης.

### Διακεκριμένοι καλαθοσφαιριστές

Τα χρώματα της ανδρικής ομάδας και/ή των τμημάτων υποδομής έχουν φορέσει οι ακόλουθοι καλαθοσφαιριστές:

* Δημήτρης Κατσίβελης
* Κώστας Σλούκας
* Βασίλειος Χρηστίδης
* Αλέξανδρος Νικολαΐδης
* Ανδρέας Καλόγηρος
* Σταύρος Τουτζιαράκης
* Ιωάννης Κουζέλογλου
* Ανδρέας Χριστοδούλου
* Διαμαντής Σλαφτσάκης

### Τρέχουσα αγωνιστική περίοδος

Έδρα του συλλόγου είναι το Κλειστό Γυμναστήριο των Εκπαιδευτηρίων Ε. Μαντουλίδη, χωρητικότητας 1.000 θέσεων περίπου. Γενικός αρχηγός των τμημάτων καλαθοσφαίρισης είναι ο Ευθύμιος Χασιώτης και επικεφαλής προπονητής ο Δημήτριος Νικολαΐδης. Προπονητής της ανδρικής ομάδας για το 2019-20 είναι ο Ευστράτιος Καραμανώλης. Το ρόστερ του Μαντουλίδη για την αγωνιστική περίοδο 2019-20 συνθέτουν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Τάκης Ιωάννης | 1997 | PG | 1,84 |  |
|  | Ψαθάς Ιωάννης | 2001 | F | 1,92 |  |
|  | Ντίαθ Δημήτριος | 2001 | F | 2,01 |  |
|  | Σίμογλου Ελευθέριος | 2001 | SG | 1,90 |  |
|  | Μαλανδρής Μιλτιάδης | 2002 | F | 1,95 |  |
|  | Φόρογλου Χρήστος | 2002 | SG | 1,87 |  |
|  | Λαγός Δημήτριος | 2002 | SG | 1,83 |  |
|  | Καναγκίνης Μενέλαος | 2002 | SG | 1,85 |  |
|  | Σαρασίδης Περικλής | 2002 | SG | 1,94 |  |
|  | Παπαϊωάννου Ορέστης | 2002 | SG | 1,89 |  |
|  | Καπουράνης Κωνσταντίνος | 2002 | SG | 1,89 |  |
|  | Ρίτσερ Μάριος | 2003 | SG | 1,98 |  |
|  | Κεραμάρης Ιωάννης | 2003 | PG | 1,92 |  |
|  | Δημητρόπουλος Κωνσταντίνος | 2003 | PG | 1,85 |  |
|  | Ντολόπουλος Βασίλειος | 2003 | SG | 1,88 |  |
|  | Βουλκίδης Βλάσιος | 2003 | PG | 1,78 |  |
|  | Παρίσης Δημήτριος | 2003 | SG | 1,93 |  |
|  | Μπάρπας Δημήτριος | 2003 | F | 1,91 |  |
|  | Μπακογλίδης Σπύρος | 2003 | SG | 1,87 |  |
|  | Πανικίδης Απόστολος | 2003 | SG | 1,85 |  |
|  | Στεργιόπουλος Παναγιώτης | 2003 | F | 1,91 |  |
|    **Προπονητής** |
|  | Καραμανώλης Ευστράτιος |  | Coach |  |  |
| *Δεδομένα: Αύγουστος 2019* |

Τμήματα υποδομής
----------------

Το εφηβικό τμήμα του συλλόγου έχει κατακτήσει δύο Πρωταθλήματα Ελλάδος και συγκεκριμένα των ετών 2005 και 2010. Επιπλέον κατέλαβε τη 2η θέση κατά το 2008 και την 3η το 2012.

Το παιδικό τμήμα του συλλόγου αποτελεί έναν από τους πολυνίκεις του θεσμού διαθέτοντας στην τροπαιοθήκη του έξι Πρωταθλήματα Ελλάδος και συγκεκριμένα των ετών 2003, 2004, 2005, 2006, 2008 και 2009. Επιπλέον κατέλαβε τη 2η θέση κατά τα έτη 2007 και 2010.

Παραπομπές
----------

1. 1 2  «Ακαδημίες», πληροφορίες στον επίσημο ιστότοπο των Εκπαιδευτηρίων Μαντουλίδης.
2. 1 2 3 4 5 6 7  «Ιστορία», πληροφορίες στον επίσημο ιστότοπο του συλλόγου.
3. 1 2 3  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ε.Ο.Κ.
4. 1 2 3 4 5 6 7 8 9 10 11 12 13 14 15  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Εγκαταστάσεις», πληροφορίες στον επίσημο ιστότοπο του συλλόγου.
6. ↑  «Τεχνικό Team», πληροφορίες στον επίσημο ιστότοπο του συλλόγου.
7. ↑  «Αναλαμβάνει ο Καραμανώλης τον Μαντουλίδη», άρθρο στον ιστότοπο InfoBasket.gr, 13 Ιουνίου 2014.
8. ↑  «Πρωταθλητές Ελλάδος Εφήβων» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.Ο.Κ.
9. 1 2  «Διακρίσεις», πληροφορίες στον επίσημο ιστότοπο του συλλόγου.
10. ↑  «Πρωταθλητές Ελλάδος Παίδων» Αρχειοθετήθηκε 2008-11-03 στο Wayback Machine. πληροφορίες στον επίσημο ιστότοπο της Ε.Ο.Κ.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Μ.Α.Σ. Ευάγγελος Μαντουλίδης, επίσημος ιστότοπος τμημάτων καλαθοσφαίρισης.
* Εκπαιδευτήρια Ε. Μαντουλίδη, επίσημος ιστότοπος.